ฮั่งเส็งปิดเช้าอ่อนตัวลง 26.28 จุด ขณะจับตาประชุมเฟด
ฮั่งเส็งปิดเช้าอ่อนตัวลง 26.28 จุด ขณะจับตาประชุมเฟด
28 เม.ย. 2558

ดัชนีฮั่งเส็งตลาดหุ้นฮ่องกงปิดภาคเช้าปรับตัวลดลง โดยดัชนีฮั่งเส็งลดลง 26.28 จุด หรือ 0.09% ปิดภาคเช้าที่ 28,407.31 จุดขณะที่นักลงทุนจับตาดูการประชุมของธนาคารกลางสหรัฐ (เฟด)
ทั้งนี้ นักลงทุนระมัดระวังการซื้อขายก่อนที่การประชุมเฟดจะมีขึ้นในวันอังคารและวันพุธนี้ตามเวลาสหรัฐ ขณะที่นักวิเคราะห์คาดการณ์ว่า เฟดจะยังไม่ปรับขึ้นอัตราดอกเบี้ยจนกว่าจะถึงการประชุมเดือนก.ย. เมื่อพิจารณาจากข้อมูลเศรษฐกิจที่อ่อนแอของสหรัฐ